smcproject/ml-wiki-sentences huggingface dataset:
ഇസ്രായേലിൽ അറബികൾക്കെതിരെ സാമൂഹ്യ വിവേചനം നിലനിൽക്കുന്നുണ്ടെങ്കിലും "ഒരു ജൂത രാഷ്ട്രത്തിന്റെ ആദർശം വംശീയതയെ തകർക്കുന്നു" എന്ന് ഇയാൻ ബുറുമ വാദിച്ചു.
ഈ വംശീയ താരതമ്യം "ബുദ്ധിപരമായി മടിയനും ധാർമ്മികമായി ചോദ്യം ചെയ്യപ്പെടുന്നതും ഒരുപക്ഷേ വിചിത്രവുമാണ്".
ഇസ്രായേൽ ജനസംഖ്യയുടെ 20% അറബികളാണെന്നും മുഴുവൻ പൗരന്മാരുടെ അവകാശങ്ങളും ലഭ്യമാക്കേണ്ടതാണെന്നും ബുറുമ വാദിച്ചു.
ഇസ്രായേൽ സംസ്ഥാനത്തിന്റെ ദേശീയ പ്രദേശത്ത് വർണ്ണവിവേചനം ഇല്ലെന്നും ബുറുമ കൂട്ടിച്ചേർത്തു.
സ്റ്റാൻഫോർഡ് യൂണിവേഴ്സിറ്റിയിലെ അമ്പത്തിമൂന്ന് ഫാക്കൽറ്റി അംഗങ്ങൾ ഒപ്പിട്ട ഒരു കത്തിൽ  "ഇസ്രായേൽ രാഷ്ട്രത്തിൽ വർണ്ണവിവേചനവുമായി  സാമ്യമുള്ള യാതൊരു പ്രവർത്തനവുമില്ല" എന്ന അഭിപ്രായം അവർ രേഖപ്പെടുത്തി.
ഇസ്രായേൽ ഒരു ലിബറൽ ജനാധിപത്യ രാജ്യമാണെന്നും, ഇസ്രായേലിലെ അറബ് പൗരന്മാർ സിവിൽ, മത, സാമൂഹിക, രാഷ്ട്രീയ സമത്വം ആസ്വദിക്കുന്നതായി അവർ വാദിച്ചു.
ഇസ്രായേലിനെ വർണ്ണവിവേചനമുള്ള ദക്ഷിണാഫ്രിക്കയുമായി ഉപമിക്കുന്നത് ഒരു അപഹാസ്യമാണെന്നും ക്ഷുദ്ര പ്രചാരണത്തിന്റെ ഭാഗമാണെന്നും അവർ പറഞ്ഞു.
നേരിടുന്ന യാഥാർത്ഥ്യങ്ങൾ ഭൂമി
അറബികളിൽ നിന്ന് ഇസ്രയേൽ അധിനിവേശം ചെയ്ത ഭൂമി മുഴുവൻ ജൂത ദേശീയ ഫണ്ടിന്റെയോ അല്ലെങ്കിൽ ജൂത ഏജൻസിയുടെയോ ഉടമസ്ഥതയിലാണുണ്ടായിരുന്നത്.
ജൂത കുടിയേറ്റക്കാരായ അപേക്ഷകർക്ക് മാത്രമായി ആണ് ഈ ഭൂമി നൽകി വരുന്നത്.
ഭൂമി പാട്ടത്തിനെടുക്കുന്നതിനോ വാങ്ങുന്നതിനോ ഇസ്രായേൽ പൗരൻമാരായ അറബികൾക്ക് അവകാശമില്ല.
അറബി ഗ്രാമങ്ങൾ നിരന്തരമായി ഒഴിപ്പിച്ചുകൊണ്ട് ഇതിന്റെ സ്ഥിരമായ വിപുലീകരണം നടക്കുന്നു.
ഓട്ടോമൻ ഫലസ്തീനിൽ യഹൂദ സമൂഹം കെട്ടിപ്പടുക്കുന്നതിന് സഹായിക്കുന്നതിനായി ഓട്ടോമൻ കാലഘട്ടത്തിൽ ജൂതന്മാർ സ്ഥാപിച്ച ഈ ഗ്രൂപ്പുകൾ, അക്കാലത്ത് വരണ്ട മരുഭൂമിയും ചതുപ്പുനിലങ്ങളും ഉൾപ്പെടെയുള്ള ഭൂമി വാങ്ങി, അവ കൃഷിയോഗ്യമാക്കാനും, പാട്ടത്തിന് നൽകാനും യഹൂദർക്ക് കൃഷിചെയ്യാനും യഹൂദ കുടിയേറ്റത്തെ പ്രോത്സാഹിപ്പിക്കാനും അക്കാലങ്ങളിൽ തന്നെ ആരംഭിച്ചിരുന്നു.
ഇസ്രായേൽ രാഷ്ട്രം സ്ഥാപിതമായതിനുശേഷം, ഇസ്രായേൽ ലാൻഡ്സ് അതോറിറ്റി ഈ സ്വത്തുക്കളുടെ നടത്തിപ്പിന് മേൽനോട്ടം വഹിച്ചു.
2000 മാർച്ച് 8 ന്, ഇസ്രായേലി അറബികൾക്കും, അത്തരം ഭൂമി ദീർഘകാല പാട്ടത്തിന് വാങ്ങുന്നതിന് തുല്യമായ അവകാശമുണ്ടെന്ന് ഇസ്രായേൽ സുപ്രീം കോടതി വിധിച്ചു.
മുമ്പ് യഹൂദ ഗ്രാമങ്ങളിലും, അറബ് പൗരന്മാർ സ്വയം തിരഞ്ഞെടുക്കുന്നിടത്തെല്ലാം  സർക്കാർ ഭൂമി അനുവദിക്കരുതെന്നതായിരുന്നു നിയമം.
2000 മാർച്ച് 8- ലെ വിധിയനുസരിച്ച്  താമസിക്കുന്നതും, പാട്ടത്തിനെടുക്കുന്നതും തടയാൻ പാടില്ലെന്ന് കോടതി വിധിച്ചു: “സമത്വത്തിന്റെ തത്വം, മതത്തിന്റെ അല്ലെങ്കിൽ ദേശീയതയുടെ അടിസ്ഥാനത്തിൽ പൗരന്മാരെ വേർതിരിക്കുന്നതിൽ നിന്ന് ഭരണകൂടത്തെ വിലക്കുന്നു,” ചീഫ് ജസ്റ്റിസ് അഹരോൺ ബരാക് എഴുതി.
സർക്കാർ ഭൂമി അനുവദിക്കുന്നതിലും ഈ തത്വം ബാധകമാണ്.
ഭരണകൂടത്തിന്റെ ജൂത സ്വഭാവം ഇസ്രായേലിനെ അതിന്റെ പൗരന്മാർക്കിടയിൽ വിവേചനം കാണിക്കാൻ അനുവദിക്കുന്നില്ല.
” ഈ വിധിയെക്കുറിച്ച് ബ്രിട്ടീഷ് തത്ത്വചിന്തകനായ ബെർണാഡ് ഹാരിസൺ, “വർണ്ണവിവേചന ഇസ്രായേൽ” ആരോപണത്തെക്കുറിച്ചുള്ള തന്റെ ഒരു പുസ്തകത്തിന്റെ അധ്യായത്തിൽ എഴുതി: “ഇനിയും വളരെയധികം കാര്യങ്ങൾ ചെയ്യേണ്ടതുണ്ട്.
പക്ഷേ, ഇസ്രായേൽ ഒരു 'വർണ്ണവിവേചന രാഷ്ട്രം' ആണോ അല്ലയോ എന്ന ചോദ്യം ഞങ്ങൾ ചർച്ച ചെയ്യുകയാണ്, ഓർക്കുക.
ഹെൻ‌ട്രിക് വെർ‌വോർഡിന്റെ പ്രീമിയർ‌ഷിപ്പിനു കീഴിൽ ദക്ഷിണാഫ്രിക്കൻ സുപ്രീംകോടതി സമാനമായ ഒരു തീരുമാനം എടുക്കുന്നുവെന്ന് സങ്കൽപ്പിക്കുന്നത് കേവലം കഠിനവും അസാധ്യവുമല്ല.
കാരണം അങ്ങനെ ചെയ്താൽ വർണ്ണവിവേചന സമ്പ്രദായത്തിന്റെ മുഴുവൻ കാരണങ്ങളേയും അത് ബാധിക്കുമായിരുന്നു.
വംശങ്ങളെ ഉൾക്കൊള്ളാൻ അനുവദിച്ച പ്രദേശങ്ങൾ വേർതിരിക്കുന്നതിലൂടെ അത് വർണ്ണവിവേചന സംവിധാനമല്ലാതെ ഒന്നുമില്ല.
സർക്കാർ നിയന്ത്രണത്തിന്റെ ഫലമായി ഇസ്രായേലിലെ ഭൂരിഭാഗം ഭൂമിയുടെയും അവകാശം യഹൂദേതരർക്ക് ലഭ്യമല്ലെന്ന് 2006 ൽ ദി ഗാർഡിയൻ പത്രത്തിലെ തന്റെ ലേഖനത്തിൽ ക്രിസ് മക്ഗ്രിയൽ പ്രസ്താവിച്ചു.
2007 ൽ ഇസ്രായേലിലെ അറബ് ന്യൂനപക്ഷ അവകാശങ്ങൾക്കായുള്ള ലീഗൽ സെന്റർ അദാല സമർപ്പിച്ച ഹരജിക്ക് മറുപടിയായി അറ്റോർണി ജനറൽ മെനാഷെം മസൂസ്  ഇത്തരം നയം വിവേചനപരമാണെന്ന് വിധിച്ചു, ജെഎൻഎഫ് (ജൂത ദേശീയ നിധി) ജൂതന്മാരല്ലാത്തവർക്ക് ഭൂമി വിൽക്കണമെന്ന് വിധിയിൽ പ്രസ്താവിച്ചു.
കമ്മ്യൂണിറ്റി സെറ്റിൽമെന്റുകളുടെ നിയമനിർമ്മാണം
2000 ആണ്ടിന്റെ തുടക്കത്തിൽ, നെഗെവിലെയും ഗലീലിയിലെയും നിരവധി കമ്മ്യൂണിറ്റി സെറ്റിൽമെന്റുകൾ (ഗ്രാമങ്ങൾ)അറബ് അപേക്ഷകരെ പ്രവേശിക്കുന്നതിൽ നിന്ന് വിലക്കിയതായി ആരോപിക്കപ്പെട്ടു.
2010 ൽ, നെസെറ്റ് ഗലീലിയിലെയും നെഗേവിലെയും ചെറിയ കമ്മ്യൂണിറ്റികളിൽ അറബ് വംശജരെ പ്രവർത്തിക്കാൻ അനുവദിക്കുന്ന നിയമം പാസാക്കി.
അതോടൊപ്പം വംശം, മതം, ലിംഗം, വംശീയത, വൈകല്യം, വ്യക്തിഗത നില, പ്രായം, രക്ഷാകർതൃത്വം എന്നിവയുടെ അടിസ്ഥാനത്തിൽ അപേക്ഷകരെ തടയുന്നതിനുള്ള കമ്മിറ്റികളെ വ്യക്തമായി വിലക്കുകയും ചെയ്തു.
എന്നിരുന്നാലും, നിയമം സ്വകാര്യമായി നടത്തുന്ന പ്രവേശന സമിതികൾ, ഇത്തരം നിയമങ്ങൾ പാലിക്കുന്നതിൽ വിമുഖത കാണിക്കുന്നുവെന്നും ഇത് അറബ് ന്യൂനപക്ഷത്തിനെതിരായ വിവേചനം കൂടുതൽ വഷളാക്കുന്നുണ്ടെന്നും വിമർശകർ പറയുന്നു.
ഇസ്രായേലി പൗരത്വ നിയമം
ചാവേർ ബോംബാക്രമണത്തിലൂടെ ഏറ്റവും മോശം അവസ്ഥ ഇസ്രായേലിനുണ്ടായതിനെത്തുടർന്ന് അടിയന്തര നടപടിയായി 2003 ൽ നെസെറ്റ്  ഇസ്രായേൽ പൗരത്വനിയമം പാസാക്കി.
കുടുംബ പുനസ്സംഘടനയുടെ അടിസ്ഥാനത്തിൽ സ്ഥിരമായ താമസസ്ഥലം ലഭിച്ച നിരവധി ഫലസ്തീനികൾ അതിനു ശേഷം ഇസ്രായേലിലെ ഭീകരാക്രമണങ്ങളിൽ പങ്കെടുത്തു എന്ന് ഇസ്രയേൽ ആരോപിക്കുന്നു.
ഇറാൻ, അഫ്ഗാനിസ്ഥാൻ, ലെബനൻ, ലിബിയ, സുഡാൻ, സിറിയ, ഇറാഖ്, പാകിസ്ഥാൻ, യെമൻ തുടങ്ങിയ രാജ്യങ്ങളും ഫലസ്തീൻ അതോറിറ്റി ഭരിക്കുന്ന പ്രദേശങ്ങളും ഇസ്രായേലി പൗരത്വവും റെസിഡൻസി പെർമിറ്റുകളും ഇസ്രയേൽ അനുവദിക്കുന്നതിനെ നിയമവിരുദ്ധമായി കാണുന്നു.
എന്നാൽ താമസത്തിനംഗീകാരം നൽകുന്ന ഈ നിയമം താൽക്കാലികമായിരുന്നു.
അതിനുശേഷം ഇത് വർഷം തോറും നീട്ടി വരികയാണ് ചെയ്തത്.
ഇസ്രായേൽ സുപ്രീംകോടതിയുടെ ഈ വിധിക്കെതിരിൽ ഡെപ്യൂട്ടി ചീഫ് ജസ്റ്റിസ് മിഷേൽ ചെഷിൻ ഇങ്ങനെ വാദിച്ചു: "ഇസ്രായേലി പൗരന്മാർക്ക് ഒരു വിദേശ പൗരനെ ഇസ്രായേലിലേക്ക് കൊണ്ടുവരാനുള്ള ഭരണഘടനാപരമായ അവകാശം ആസ്വദിക്കാനാവുന്നില്ല ...
അത് രാഷ്ട്രത്തിന്റെ  അവകാശമാണ് - മാത്രമല്ല, ഏത് രാജ്യത്തിന്റെയും  കടമയാണ് രാജ്യത്തെ, അതിലെ നിവാസികളെ ദ്രോഹിക്കാൻ ആഗ്രഹിക്കുന്നവരിൽ നിന്ന് സംരക്ഷിക്കുക എന്നത്.
ഇതേ ശത്രുക്കളുമായി സായുധ സംഘട്ടനം നടത്തുന്നതിനിടയിൽ ശത്രു പൗരന്മാർ ഇസ്രായേൽ പൗരന്മാരുടെ പങ്കാളികളാണെങ്കിൽ പോലും അതിനെ തടയാൻ ഭരണകൂടത്തിന് അർഹതയുണ്ട്.
അഞ്ചോ ആറോ വരെ വോട്ടുകൾക്ക് 2006 മെയ് മാസത്തിൽ ഇസ്രായേൽ സുപ്രീം കോടതി നിയമം ശരിവച്ചിരുന്നു.
ഇസ്രായേൽ ചീഫ് ജസ്റ്റിസ് അഹരോൺ ബരാക് ന്യൂനപക്ഷത്തിന് അനുകൂലമായി ആ ബെഞ്ചിൽ ഇങ്ങനെ പ്രഖ്യാപിച്ചു: “ഈ അവകാശ ലംഘനം ഇസ്രായേലിലെ അറബ് പൗരന്മാർക്കെതിരെയാണ്.
തൽഫലമായി, നിയമം ഇസ്രായേലിലെ അറബ് പൗരന്മാർക്ക് സമത്വത്തിനുള്ള അവകാശത്തിന്റെ ലംഘനമാണ്.
"   ബിത്സെലെമിന്റെ സ്ഥാപകരിലൊരാളായ  സെഹവ ഗാൽ-ഓണും, Knesset അംഗമായ മേരെത്സ്-യഛദും ചേർന്ന് ഈ നിയമത്തെ വിമർശിച്ചു.
ആംനസ്റ്റി ഇന്റർനാഷണൽ , ഹ്യൂമൻ റൈറ്റ്സ് വാച്ച് എന്നിവരും ഈ നിയമത്തെ വിമർശിച്ചിരുന്നു.
2007 ൽ ഇറാൻ, ഇറാഖ്, സിറിയ, ലെബനൻ എന്നിവിടങ്ങളിൽ നിന്നെത്തിയ പൗരന്മാർക്ക്  കൂടി ഈ നിയന്ത്രണം വിപുലീകരിച്ചു.
ഹെറിബർട്ട് ആദാമും കോഗില മൂഡ്‌ലിയും വിവാഹ നിയമത്തെ ഉദ്ധരിച്ചുകൊണ്ട് അറബ് ഇസ്രയേലികൾ നേരിടുന്ന വർണ്ണവിവേചനത്തെ വിമർശിക്കുന്നു.
അവർ എഴുതുന്നു: "ഒരു വംശീയ സംഘം ഭരണകൂട അധികാരം കുത്തകയാക്കുകയും, ന്യൂനപക്ഷങ്ങളെ അന്തർലീനമായി സംശയിക്കുകയും, അവരുടെ ഭൂമിയിലേക്കുള്ള പ്രവേശനം നിയമപരമായി നിരോധിക്കുകയും സിവിൽ സർവീസ് സ്ഥാനങ്ങൾ അനുവദിക്കാതിരിക്കുകയും ചെയ്യുമ്പോൾ, അത് ആഫ്രിക്കൻ വംശവിവേചനത്തിന്റെ മാതൃക കാണിക്കുന്നു.
2008 ജൂണിൽ നിയമം അടുത്ത വർഷത്തേക്ക് കൂടി നീട്ടിയതിനുശേഷം, ഇസ്രായേൽ ദിനപത്രമായ ഹാരെറ്റ്‌സിന്റെ പ്രസാധകനായ ആമോസ് ഷോക്കൺ ഒരു  ലേഖനത്തിൽ തന്റെ അഭിപ്രായം ഇങ്ങനെ എഴുതി: ഇസ്രായേലി യുവ ജൂത പൗരന്മാരുടെയും യുവ ഇസ്രായേലി അറബ് പൗരന്മാരുടെയും അവകാശങ്ങൾ താരതമ്യപ്പെടുത്തുമ്പോൾ നിയമം കർശനമായ വിവേചനം കാണിക്കുന്നു.
നിയമപുസ്തകങ്ങളിൽ അതിന്റെ നിലനിൽപ്പ് ഇസ്രായേലിനെ വർണ്ണവിവേചന രാഷ്ട്രമാക്കി മാറ്റുന്നു.
വിദ്യാഭ്യാസം ഇസ്രായേലിലെ സംയുക്ത അറബ് - ജൂത പ്രൈമറി സ്കൂളായ ഗലീൽ സ്കൂളിന് മുന്നിലെ സൈൻബോർഡ്.
വേറിട്ടതും അസമവുമായ വിദ്യാഭ്യാസ സമ്പ്രദായങ്ങൾ ദക്ഷിണാഫ്രിക്കയിലെ വർണ്ണവിവേചനത്തിന്റെ കേന്ദ്ര ഭാഗമായിരുന്നു.
കറുത്ത കുട്ടികളെ സ്വമേധയാ ഉള്ള, അവരുടെ തൊഴിൽ ജീവിതത്തിലേക്ക് പരിമിതപ്പെടുത്താൻ ഉദ്ദേശിച്ചുള്ള തന്ത്രത്തിന്റെ ഭാഗമായിരുന്നു ഇത്.
ഇസ്രായേലിന്റെ വിദ്യാഭ്യാസ സമ്പ്രദായത്തിൽ ജൂതന്മാരും അറബികളും തമ്മിലുള്ള ചില അസമത്വങ്ങൾ നിലവിലുണ്ട്.
വിവിധ മതങ്ങളിലെ വിദ്യാർത്ഥികൾക്ക് വ്യത്യസ്ത അവകാശങ്ങളും കടമകളും അച്ചടക്ക മാനദണ്ഡങ്ങളും സ്ഥാപിക്കുന്നതിൽ നിന്ന് അധ്യാപകരെ 2000 ലെ ഇസ്രായേലി വിദ്യാർത്ഥികളുടെ അവകാശ നിയമം വിലക്കുന്നു.
പ്രവേശനങ്ങളിലോ പുറത്താക്കൽ തീരുമാനങ്ങളിലോ പാഠ്യപദ്ധതി വികസിപ്പിക്കുമ്പോഴോ വിദ്യാർത്ഥികളെ ക്ലാസുകളിലേക്ക് നിയോഗിക്കുമ്പോഴോ വിദ്യാഭ്യാസ സ്ഥാപനങ്ങൾ മതന്യൂനപക്ഷങ്ങളോട് വിവേചനം കാണിക്കരുത് എന്നാണ് നിയമം.
എന്നാൽ പ്രായോഗികതലത്തിൽ അതിനു വിരുദ്ധവുമാണ് കാര്യങ്ങൾ.
വർണ്ണവിവേചന ദക്ഷിണാഫ്രിക്കയിൽ നിന്ന് വ്യത്യസ്തമായി, ഇസ്രായേലിൽ, പ്രാഥമിക വിദ്യാലയം മുതൽ ഹൈസ്കൂളിന്റെ അവസാനം വരെ എല്ലാ പൗരന്മാർക്കും വിദ്യാഭ്യാസം സൗജന്യവും നിർബന്ധിതവുമാണ്, കൂടാതെ എല്ലാ പൗരന്മാർക്കും സൈനിക സേവനം അടിസ്ഥാനമാക്കിയാണ് സർവകലാശാല പ്രവേശനം.
ഇതാകട്ടെ അറബ് പൗരൻമാർക്ക് വിലക്കപ്പെട്ടതുമാണ്.
അതു വഴി ഉന്നത പഠനത്തിന് അറബ് വമശജർക്ക മറ്റ് മാർഗ്ഗങ്ങൾ അവലംബിക്കേണ്ടി വരുന്നു.
‍ഇസ്രായേലിൽ ഹീബ്രു-ഭാഷയിലും, അറബി ഭാഷയിലുമുള്ള സ്കൂളുകൾ ഉണ്ട്, ചില സ്കൂളുകൾ രണ്ട് ഭാഷയും ഉള്ളതുമാണ്.
മിക്ക അറബികളും അറബിയിലാണ് പഠിക്കുന്നത്, അതേസമയം അറബ് രക്ഷകർത്താക്കളിൽ കുറച്ചുപേർ തങ്ങളുടെ കുട്ടികളെ ഹീബ്രു സ്കൂളുകളിൽ ചേർക്കുന്നു.
ഇസ്രായേലിലെ എട്ട് സർവകലാശാലകളും ഹീബ്രുഭാഷ ഉപയോഗിക്കുന്നു.
1992 ൽ ഒരു സർക്കാർ റിപ്പോർട്ട്, ഓരോ അറബ്  വിദ്യാർത്ഥിയേക്കാളും ഇരട്ടി പണം ഓരോ ജൂത വിദ്യാർത്ഥിക്കും അനുവദിച്ചു.
അതുപോലെ, 2004 ലെ ഹ്യൂമൻ റൈറ്റ്സ് വാച്ച് റിപ്പോർട്ടിൽ വിദ്യാഭ്യാസ ചെലവിൽ കാര്യമായ അസമത്വം കണ്ടെത്തി, അറബ് കുട്ടികളോടുള്ള വിവേചനം വിദ്യാഭ്യാസ സമ്പ്രദായത്തിന്റെ എല്ലാ മേഖലകളെയും ബാധിക്കുന്നുവെന്ന് പ്രസ്താവിച്ചു.
അറബ് വിദ്യാർത്ഥികളുടെ പരീക്ഷാ പാസ് നിരക്ക്  ജൂത സ്വദേശികളേക്കാൾ മൂന്നിലൊന്ന് കുറവാണ്.
അറബ് സമുദായങ്ങളിലെ സ്കൂളുകൾക്കുള്ള ധനസഹായം വർദ്ധിപ്പിക്കുന്നതിനുള്ള പദ്ധതി 2007 ൽ ഇസ്രായേൽ വിദ്യാഭ്യാസ മന്ത്രാലയം പ്രഖ്യാപിച്ചു.
ഒരു മന്ത്രാലയ ഉദ്യോഗസ്ഥൻ പറയുന്നതനുസരിച്ച്, “ഈ പ്രക്രിയയിലൂടെ കുറഞ്ഞ വിദ്യാഭ്യാസം, കുറഞ്ഞ വരുമാന നിലവാരം എന്നിവയുള്ള കുടുംബങ്ങളിൽ നിന്നുള്ള വിദ്യാർത്ഥികൾക്ക്, പ്രധാനമായും അറബ് മേഖലയിലെ വിദ്യാർത്ഥികളുള്ള സ്കൂളുകളിലേക്ക് ധാരാളം പണം ലഭിക്കുന്നു.”
എന്നാണ്  ഹൈസ്‌കൂൾ മെട്രിക്കുലേഷന് അർഹരായ വിദ്യാർത്ഥികളുടെ എണ്ണം വർദ്ധിപ്പിക്കാനും വിദ്യാഭ്യാസ മന്ത്രാലയം പഞ്ചവത്സര പദ്ധതി തയ്യാറാക്കി.
പോപ്പുലേഷൻ രജിസ്ട്രി നിയമം
ദി ഗാർഡിയന്റെ മുൻ ചീഫ് ഇസ്രായേൽ ലേഖകൻ ക്രിസ് മക്ഗ്രിയൽ, ഇസ്രായേലിലെ എല്ലാ നിവാസികളും അവരുടെ ദേശീയത രജിസ്റ്റർ ചെയ്യണമെന്ന 1965 ലെ ഇസ്രായേലിന്റെ പോപ്പുലേഷൻ രജിസ്ട്രി നിയമത്തെ,  ദക്ഷിണാഫ്രിക്കയിലെ വർണ്ണവിവേചന കാലഘട്ടത്തിലെ പോപ്പുലേഷൻ രജിസ്ട്രേഷൻ നിയമവുമായി താരതമ്യപ്പെടുത്തി.
ഇത് ദക്ഷിണാഫ്രിക്കക്കാരെ, ആ ദേശത്ത് ആർക്കാണ് താമസിക്കാൻ കഴിയുക എന്ന് നിർണ്ണയിക്കുക വഴി വംശീയ നിർവചനങ്ങൾക്കനുസരിച്ച് വർഗ്ഗീകരിച്ച നിയമമായിരുന്നു.
ഈ നിയമം താമസിക്കാൻ അനുമതിയുള്ള ആളുകൾക്ക് മാത്രമായി ചില സർക്കാർ ക്ഷേമപദ്ധതികളും, പൗരൻമാരുടെ പ്രവേശന, സഞ്ചാര സ്വാതന്ത്ര്യത്തെ ബാധിക്കുന്നതും സിവിൽ സർവീസുകാരും പോലീസുകാരും ആളുകളോട് എങ്ങനെ പെരുമാറാൻ സാധ്യതയുണ്ട് എന്നതുമൊക്കെ ഉൾക്കൊള്ളുന്നതായിരുന്നു.
അതിന്റെ ഉദാഹരണമാണ് ഇസ്രായേൽ തിരിച്ചറിയൽ കാർഡുകൾ പൗരൻമാർക്കായി നിർണ്ണയിക്കുന്നുവെന്നും മക്ഗ്രിയൽ അഭിപ്രായപ്പെടുന്നു. 'ജൂത സ്റ്റേറ്റ്' ബിൽ
2018 ജൂലൈയിൽ പാസാക്കിയ 'ജൂത സ്റ്റേറ്റ്' ബിൽ, "ഇസ്രായേൽ രാഷിട്രത്തിൽ ദേശീയ സ്വയം നിർണ്ണയത്തിനുള്ള അവകാശം ജൂത ജനതയ്ക്ക് മാത്രമുള്ളതാണ്" എന്ന് പ്രസ്താവിക്കുന്നു.
മതമോ ദേശീയതയോ ഉപയോഗിച്ച് റെസിഡൻസി പരിമിതപ്പെടുത്തുന്ന വേർതിരിക്കപ്പെട്ട പട്ടണങ്ങൾ സ്ഥാപിക്കാനും ഈ ബിൽ അനുവദിക്കുന്നു.
ഇത് ദക്ഷിണാഫ്രിക്കയിൽ വർണ്ണവിവേചനം സ്ഥാപിച്ച 1950 ലെ ഗ്രൂപ്പ് ഏരിയാ ആക്റ്റുമായി താരതമ്യപ്പെടുത്തി, വർണ്ണവിവേചന ഭരണകൂടം ബിൽ സ്ഥാപിക്കുകയാണ് ഇസ്രയേലിന്റെ ലക്ഷ്യമെന്ന് നെസ്സറ്റിലെ  പ്രതിപക്ഷ അംഗങ്ങളും മറ്റ് നിയമ, സാമൂഹിക വിശാരദർ മുന്നറിയിപ്പ് നൽകിയിട്ടുണ്ട്.
ഹാരെറ്റ്സ് എഡിറ്റോറിയൽ ഇതിനെ "വർണ്ണവിവേചനത്തിന്റെ ഒരു മൂലക്കല്ല്" എന്ന് വിശേഷിപ്പിച്ചു.
നിയമനിർമ്മാണത്തിനുള്ള മിനിസ്റ്റീരിയൽ കമ്മിറ്റി 2017 മെയ് മാസത്തിൽ ഈ ബില്ലിന് ഏകകണ്ഠമായി അംഗീകാരം നൽകി.
വെസ്റ്റ് ബാങ്കിലെയും ഗാസയിലെയും പ്രശ്നങ്ങൾ ഇസ്രായേലി സൈനിക അധിനിവേശത്തിൽ
1977 ന് ശേഷം വെസ്റ്റ് ബാങ്കിലെയും ഗാസാ സ്ട്രിപ്പിലെയും (ഡബ്ല്യു.ബി.ജി.എസ്) സൈനികസർക്കാർ, ഫലസ്തീൻ ഭൂമി കൈയടക്കി പിടിച്ചെടുക്കുകയും ജൂത കുടിയേറ്റക്കാരെ മാത്രം അധിനിവേശ പ്രദേശങ്ങളിലേക്ക് മാറ്റാൻ അനുവദിക്കുകയും ചെയ്തുവെന്ന് മസാച്ചുസെറ്റ്സ് ബോസ്റ്റണിലെ പൊളിറ്റിക്കൽ സയൻസ് അസോസിയേറ്റ് പ്രൊഫസർ ലൈല ഫർസാഖ് പറഞ്ഞു.
ഫലസ്തീൻ അതോറിറ്റിയുടെ നിയന്ത്രണത്തിലുള്ള ഈ പ്രദേശത്തെ നിവാസികളുടെ സിവിലിയൻ, സാമ്പത്തിക, നിയമപരമായ കാര്യങ്ങൾ നിയന്ത്രിക്കുന്നതിന് വ്യത്യസ്തമായ സൈനിക നിയമങ്ങൾ നടപ്പിലാക്കിയിട്ടുണ്ടെന്നും, കുടിയേറ്റക്കാർ അവിടെ ഇസ്രായേൽ നിയമങ്ങൾ മാത്രമാണ് പാലിക്കുന്നെതെന്നും  അവർ കുറിക്കുന്നു.
“ഇസ്രായേലി പ്രദേശിക സമന്വയത്തിന്റെയും സാമൂഹ്യ വിഭജനത്തിന്റെയും ആയ ഇത്തരം നടപടികൾ വർണ്ണവിവേചനമായി കാണുന്നു, അവർക്ക് ഒരിക്കലും അത്തരമൊരു പേര് നൽകിയിട്ടില്ലെങ്കിലും” അവർ പറയുന്നു.
പലസ്തീൻ അതോറിറ്റിക്ക് കീഴിൽ
അറബികൾ താമസിക്കുന്നതും , 1967ലെ പ്രമാദമായ ആറ് ദിവസത്തെ യുദ്ധത്തിലൂടെ ഇസ്രയേൽ കൈവശപ്പെടുത്തിയതുമായ വെസ്റ്റ് ബാങ്കിലെയും ഗാസ മുനമ്പിലെയും , അന്താരാഷ്ട്ര നിയമപ്രകാരം അധിനിവേശ പ്രദേശമായി കണക്കാക്കപ്പെടുന്നതുമായ പ്രദേശങ്ങൾ  ഇന്നും പലസ്തീൻ അതോറിറ്റിയുടെ സിവിൽ നിയന്ത്രണത്തിലാണ്.
അവർ ഇസ്രായേൽ പൗരന്മാരല്ല.
വെസ്റ്റ് ബാങ്കിലെ ചില പ്രദേശങ്ങൾ ഇസ്രായേൽ സുരക്ഷാ സേനയുടെ നിയന്ത്രണത്തിലാണ്.
മുൻ അമേരിക്കൻ പ്രസിഡന്റ് ജിമ്മി കാർട്ടർ 2006-ൽ പലസ്തീൻ: വർണ്ണവിവേചനമല്ല സമാധാനം എന്ന പുസ്തകം രചിച്ചു.
ഇസ്രായേൽ സർക്കാരിനെതിരായ വംശീയതയെക്കുറിച്ചുള്ള പ്രത്യേക ആരോപണങ്ങൾ ഒഴിവാക്കുന്നതിനാണ് കാർട്ടർ "വർണ്ണവിവേചനം" എന്ന പദം ഉപയോഗിച്ചത്.
മാത്രമല്ല ഗാസയിലെയും വെസ്റ്റ് ബാങ്കിലെയും പ്രശ്നങ്ങളിൽ മാത്രം അതിനെ ബോധപൂർവ്വം പരിമിതപ്പെടുത്തുകയും ചെയ്തു.
ഗ്രേറ്റർ ഫീനിക്സിന്റെ റബ്ബിസ് ബോർഡിന് അയച്ച കത്തിൽ, ഇസ്രായേലിനുള്ളിലെ സാഹചര്യങ്ങളെക്കുറിച്ചല്ല, ഗാസയിലെയും വെസ്റ്റ് ബാങ്കിലെയും പ്രത്യേകതകളെക്കുറിച്ചാണ് താൻ ചർച്ച ചെയ്യുന്നതെന്ന് കാർട്ടർ വ്യക്തമാക്കി.
2007 ൽ, ഐക്യരാഷ്ട്ര മനുഷ്യാവകാശ സമിതിയുടെ ഒരു റിപ്പോർട്ടിന് മുമ്പായി, സ്പെഷ്യൽ റിപ്പോർട്ടർ ജോൺ ഡുഗാർഡ്, “OPT [Occupied Palestinian Territories-അധിനിവേശ ഫലസ്തീൻ പ്രദേശങ്ങളിലെ] ഇസ്രായേലിന്റെ നിയമങ്ങളും പ്രയോഗങ്ങളും വർണ്ണവിവേചനത്തിന്റെ വശങ്ങളുമായി സാമ്യമുള്ളതാണെന്ന് പറഞ്ഞു. ഡുഗാർഡ് ചോദിച്ചു: "ഒരു വംശീയ സംഘം (ജൂതന്മാർ) മറ്റൊരു വംശീയ വിഭാഗത്തിന് (പലസ്തീനികൾ) മേധാവിത്വം സ്ഥാപിക്കുകയും അവയെ ആസൂത്രിതമായി അടിച്ചമർത്തുകയും ചെയ്യുക എന്നതാണ് ഇതിന്റെ ഉദ്ദേശ്യം, എന്ന് നിഷേധിക്കാൻ കഴിയുമോ?" 2010 ഒക്ടോബറിൽ റിച്ചാർഡ് എ. ഫോക്ക് ജനറൽ അസംബ്ലി തേർഡ് കമ്മിറ്റിക്ക് റിപ്പോർട്ട് നൽകി, “2010 ലെ അധിനിവേശത്തിന്റെ സ്വഭാവം കൊളോണിയലിസത്തെയും വർണ്ണവിവേചനത്തെയും കുറിച്ചുള്ള ആരോപണങ്ങളെ തെളിവുകളാലും നിയമത്താലും മൂന്ന് വർഷം മുമ്പുണ്ടായിരുന്നതിനേക്കാൾ വലിയ അളവിൽ തെളിയിക്കുന്നു.”
ഫോക്ക് ഇതിനെ ഒരു "സഞ്ചിത പ്രക്രിയ" എന്ന് വിശേഷിപ്പിക്കുകയും "ഇത് കൂടുതൽ കാലം തുടരുകയും ചെയ്യുന്നു. കൂടുതൽ ഗുരുതരമായ പ്രശ്നം, പലസ്തീൻ പൗരൻമാരുടെ അടിസ്ഥാന അവകാശങ്ങളുടെ ചുരുക്കികൊണ്ടുവരലാണ്."
എന്ന് ഫോക്ക് അഭിപ്രായപ്പെടുന്നു.
ഇസ്രായേൽ പ്രതിരോധ മന്ത്രിയും മുൻ പ്രധാനമന്ത്രിയുമായ എഹുദ് ബരാക് 2010 ൽ അധിനിവേശ പ്രദേശങ്ങളെക്കുറിച്ച് പ്രസ്താവിച്ചു: "ജോർദാൻ നദിയുടെ പടിഞ്ഞാറ്  പ്രദേശത്ത് ഇസ്രായേൽ എന്ന് വിളിക്കുന്ന ഒരു രാഷ്ട്രീയ സ്ഥാപനം ഉള്ളിടത്തോളം കാലം അത് ജൂതന്മാരല്ല. അവസ്ഥ അതല്ലെങ്കിൽ അത് ജനാധിപത്യവിരുദ്ധമായിരിക്കും. ദശലക്ഷക്കണക്കിന് ഫലസ്തീനിജനവിഭാഗത്തിന് വോട്ടുചെയ്യാൻ കഴിയുന്നില്ലെങ്കിൽ, അത് വർണ്ണവിവേചന രാഷ്ട്രമായിരിക്കും" എന്ന എഹുദ് ബരാക് അഭിപ്രാപ്പെട്ടു പലസ്തീൻ സർക്കാരിനും, ഹമാസിനും  കീഴിലെ ഗാസ
2014 നവംബറിൽ ഇസ്രായേലിന്റെ മുൻ അറ്റോർണി ജനറൽ (1993–1996) മൈക്കൽ ബെൻ-യെയർ യൂറോപ്യൻ ഇക്കണോമിക് യൂണിയനോട് പലസ്തീൻ രാഷ്ട്രം സൃഷ്ടിക്കുന്നത് അംഗീകരിക്കണമെന്ന് ആവശ്യപ്പെട്ടു.
ഇസ്രായേൽ വെസ്റ്റ് ബാങ്കിൽ വർണ്ണവിവേചന ഭരണം ഏർപ്പെടുത്തിയെന്നും, യഹൂദന്മാർക്ക് “ഇസ്രായേൽ ദേശവുമായുള്ള ദേശീയ-ചരിത്രപരമായ ബന്ധം” “മറ്റൊരു രാജ്യത്തിന്റെ ചെലവിൽ” ആവരുത്, അത് സഹവർത്തിത്വത്തോടെയായിരിക്കണമെന്നും അദ്ധേഹം  വാദിക്കുന്നു.
ഇസ്രയേൽ പ്രധാനമന്ത്രി ബെഞ്ചമിൻ നെതന്യാഹുവിന്റെ നയങ്ങൾ തുടരുന്നത് ഇസ്രായേലിനെ ദ്വിരാഷ്ട്ര വാദങ്ങളിലേക്ക് നയിക്കുകയോ, വർണ്ണവിവേചന രാഷ്ട്രമെന്ന പഴി കേൾക്കുന്നതിനോ കാരണം ആയിരിക്കുമെന്ന് 2015 ൽ മെയർ ഡഗാൻ വാദിച്ചു.
ഫലസ്തീൻ പ്രദേശത്തെ ഓപ്പറേഷൻ കാസ്റ്റ് ലീഡ് സൈനിക ശ്രമം (ഗാസ യുദ്ധം) പരാജയപ്പെട്ടുവെന്ന് ഇസ്രയേൽ ഏജൻസിയായ മൊസാദിന്റെ മുൻ മേധാവി ഡഗാൻ പറഞ്ഞു.
വെസ്റ്റ് ബാങ്ക് തടസ്സം
ഓപ്പറേഷൻ ഡിഫൻസീവ് ഷീൽഡ് കഴിഞ്ഞ് ഒരു വർഷത്തിനുശേഷം, 2003 ൽ, ഫലസ്തീനികൾ ഇസ്രായേലിലേക്ക് കടക്കുന്നത് തടയാൻ "വേലികളും, ടെക്ക് പോയിൻറുകളും" ഇസ്രായേൽ സർക്കാർ പ്രഖ്യാപിച്ചു.
മുഹമ്മദ് സർവാർ, ജോൺ പിൽഗർ, മുസ്തഫ ബർഗൗട്ടി എന്നിവരുൾപ്പെടെ നിരവധി ആളുകൾ വെസ്റ്റ് ബാങ്ക് തടസ്സത്തെ വർണ്ണവിവേചന മതിൽ എന്നാണ് വിശേഷിപ്പിച്ചത്.
പലസ്തീൻ പരിസ്ഥിതി എൻ‌ജി‌ഒകളുടെ ശൃംഖല ഈ തടസ്സത്തെ "വർണ്ണവിവേചന മതിൽ" എന്ന് വിളിക്കുന്നു.
ഫലസ്തീൻ തീവ്രവാദ ഗ്രൂപ്പുകൾക്ക് ഇസ്രായേലിലേക്ക് പ്രവേശിക്കാനുള്ള സാധ്യതകൾ പരിമിതപ്പെടുത്തുകയും ചാവേർ ബോംബാക്രമണം നടത്തുന്നത് ബുദ്ധിമുട്ടാക്കുകയും ചെയ്യുന്ന ഒരു സുരക്ഷാ വേലി എന്നാണ് 2002 ൽ നിർമ്മിച്ച തടസ്സത്തെ ഇസ്രായേൽ അധികൃതർ വിശേഷിപ്പിക്കുന്നത്.
വെസ്റ്റ് ബാങ്ക് മതിലാണ് 2002 മുതൽ 2005 വരെ തീവ്രവാദ സംഭവങ്ങൾ 90% കുറയ്ക്കുന്നതിന് പ്രധാനമായും കാരണമെന്ന് അതിനെ പിന്തുണയ്ക്കുന്നവർ കരുതുന്നു.
ചില ഇസ്രായേലികൾ അതിനെ വിഭജന പദ്ധതിയായും, ദക്ഷിണാഫ്രിക്കൻ വർണ്ണവിവേചന ഭരണകൂടവുമായും താരതമ്യപ്പെടുത്തി.
ഗാസയിൽ നിന്ന് ഇസ്രായേൽ പിരിഞ്ഞത് ഗാസയ്ക്ക് ഒരു ബന്തുസ്താൻ മാതൃക സൃഷ്ടിച്ചുവെന്ന് രാഷ്ട്രീയ ശാസ്ത്രജ്ഞനായ മെറോൺ ബെൻ‌വെനിസ്റ്റി എഴുതി.
ബെൻവെനിസ്തി, പറയുന്നത് ഏരിയൽ ഷാരോണി ന്റെ ലക്ഷ്യം ഗാസ നിന്നും ഇസ്രയെലിനെ പിരിച്ചുവിടുന്ന വേലി നിർമാണം പൂർത്തിയാക്കുകയും, ശേഷം മാത്രമേ "എല്ലാ സെറ്റിൽമെന്റും സമ്മതിക്കേണ്ടതുള്ളൂ എന്ന ബിൻയാമിന് നെതന്യാഹുവിന്റെ ആവശ്യം നടപ്പാക്കലാണ് എന്നാണ്.
ഇത് തുടര്ച്ചയായി  ബന്തുസ്താൻ എന്ന ആശയം മനസ്സിലാക്കിത്തരുന്നു.
വെസ്റ്റ് ബാങ്കിൽ ജെനിൻ-നബ്ലുസ്, ബെത്‌ലഹേം-ഹെബ്രോൺ, റാമല്ല എന്നീ മൂന്ന് ബന്റുസ്താൻ വേലികൾ സൃഷ്ടിച്ചിട്ടുണ്ട്.
ഗാസയിലേയും വെസ്റ്റ് ബാങ്കിലേയും ഇസ്രയേലിന്റെ യഥാർത്ത പദ്ധതികൾ ഇതാണ് എന്ന് അദ്ദേഹം ഇതിനെ വിശേഷിപ്പിക്കുന്നു.
1967 ലെ ഗ്രീൻ ലൈനിനപ്പുറം വെസ്റ്റ് ബാങ്കിലേക്ക് വ്യാപിച്ചുകിടക്കുന്ന മതിൽ നിയമവിരുദ്ധമാണെന്ന് അന്താരാഷ്ട്ര നീതിന്യായ കോടതി 2004 ൽ വിധി പ്രസ്താവിച്ചു.
ഇസ്രായേൽ ഈ വിധിയോട് വിയോജിച്ചു.
തടസ്സം പ്രതിരോധപരമാണെന്ന് ഇസ്രായേൽ സുപ്രീം കോടതി വിധിക്കുകയും സുരക്ഷാ പരിഗണനകളുടെ അടിസ്ഥാനത്തിലാണ് ഈ പാത എന്ന സർക്കാരിന്റെ നിലപാട് അംഗീകരിക്കുകയും ചെയ്തു.
എന്നാൽ സുരക്ഷാ പ്രശ്‌നങ്ങൾക്ക് പ്രാധാന്യം നൽകുന്നതിനേക്കാൾ, ഫലസ്തീനികൾക്ക് കൂടുതൽ ബുദ്ധിമുട്ടുകൾ സൃഷ്ടിക്കുന്നതിനു മാത്രമായി അവരുള്ള ഭാഗങ്ങളിൽ ഈ തടസ്സം ഉണ്ടെന്നും, അവ നീക്കാനും സുപ്രീം കോടതി ഉത്തരവിട്ടു.
അമേരിക്കൻ ജൂത കോൺഗ്രസിന്റെ മുൻ ദേശീയ ഡയറക്ടറായ ഹെൻറി സീഗ്മാൻ, വെസ്റ്റ് ബാങ്കിലെ സെറ്റിൽമെന്റുകളുടെ ശൃംഖലകളാൽ ഒരു ഫലസ്തീൻ രാഷ്ട്രത്തിന്റെ സാധ്യത ഇസ്രായേൽ മുൻകൂട്ടി കണ്ട്  "മാറ്റാനാവാത്ത കൊളോണിയൽ പദ്ധതി" സൃഷ്ടിച്ചുവെന്ന് പ്രസ്താവിച്ചു.
സീഗ്മാൻ പറയുന്നതനുസരിച്ച്, ഇന്ന് ഇസ്രായേൽ 'മിഡിൽ ഈസ്റ്റിലെ ഏക ജനാധിപത്യ രാജ്യം' എന്നതിൽ നിന്ന് മാറി പാശ്ചാത്യ ലോകത്തിലെ ഏക വർണ്ണവിവേചന ഭരണകൂടത്തിലേക്ക് കടന്നിരിക്കുന്നു.
സ്വയം നിർണ്ണയവും ഇസ്രായേലി പൗരത്വവും പലസ്തീനികൾക്ക് നിഷേധിച്ചത് ഒരു “ഇരട്ട വിലക്കയറ്റം” പോലെയാണെന്ന് സീഗ്മാൻ വാദിക്കുന്നു, ഇത് വംശീയതയുടെ അടിസ്ഥാനമാണ്, വംശീയതയ്ക്ക് തുല്യമാണ്.
പൂർവികരായ പൗരന്മാർക്കായി ജനാധിപത്യം കരുതിവയ്ക്കുകയും മറ്റുള്ളവരെ "ചെക്ക്‌പോസ്റ്റുകൾക്കും മുള്ളുവേലികൾക്കും പിന്നിൽ" നിർത്തുകയും ചെയ്യുന്നത് ജനാധിപത്യത്തിന്റെ വിപരീതമാണെന്ന് സീഗ്മാൻ തുടരുന്നു.
ഇസ്രായേൽ പലസ്തീൻ ഫാമുകളും ഭൂമിയും കണ്ടുകെട്ടുന്നതും ഫലസ്തീൻ വീടുകൾ നശിപ്പിക്കുന്നതും വർണ്ണവിവേചന കാലഘട്ടത്തിലെ ദക്ഷിണാഫ്രിക്കയുടെ സമാന നയങ്ങളുമായി ജോൺ ഡുഗാർഡ് താരതമ്യം ചെയ്തു.
ഇസ്രായേലി മനുഷ്യാവകാശ സംഘടനയായ ബി'സെലെം നടത്തിയ 2002 ലെ ഒരു പ്രധാന പഠനം ഇങ്ങനെ അവസാനിപ്പിച്ചു: “ഇസ്രായേൽ അധിനിവേശ പ്രദേശങ്ങളിൽ വിവേചനത്തെ അടിസ്ഥാനമാക്കി വേർതിരിക്കൽ വ്യവസ്ഥ സൃഷ്ടിച്ചു.
ഒരേ പ്രദേശത്ത് രണ്ട് വ്യത്യസ്ത നിയമവ്യവസ്ഥകൾ പ്രയോഗിക്കുകയും അവകാശങ്ങൾ വ്യക്തികളെ അടിസ്ഥാനമാക്കിയും അവരുടെ ദേശീയതയുടെ അടിസ്ഥാനത്തിലുമാക്കി.
ഈ ഭരണകൂടം ലോകത്തിലെ ഇത്തരത്തിലുള്ള ഒരേയൊരു ഭരണകൂടമാണ്, മാത്രമല്ല ദക്ഷിണാഫ്രിക്കയിലെ വർണ്ണവിവേചന ഭരണം പോലുള്ള മുൻകാലങ്ങളിൽ നിന്നുള്ള അരോചകമായ ഭരണകൂടങ്ങളെ അനുസ്മരിപ്പിക്കുകയും ചെയ്യുന്നു.
" ക്രിമിനൽ നിയമം
വംശീയ വിവേചനം ഇല്ലാതാക്കുന്നതിനുള്ള യുഎൻ കമ്മിറ്റി 2007 ൽ റിപ്പോർട്ടുചെയ്തത്, അധിനിവേശ പ്രദേശങ്ങളിലെ ഫലസ്തീനികളും ഇസ്രായേലി കുടിയേറ്റക്കാരും വ്യത്യസ്ത ക്രിമിനൽ നിയമങ്ങൾക്ക് വിധേയമാണ്, ഇത് ഒരേ കുറ്റങ്ങൾക്ക് ഇസ്രായേലികളേക്കാൾ കൂടുതൽ കാലം തടങ്കലിലാക്കാനും ഫലസ്തീനികൾക്ക് കഠിനമായ ശിക്ഷ നൽകാനും ഇടയാക്കുന്നു.
വെസ്റ്റ് ബാങ്കിൽ, ഫലസ്തീനികൾക്കെതിരെ നിയമവിരുദ്ധമായ കൊലപാതകങ്ങൾ ഉൾപ്പെടെ നടത്തുന്ന  ഇസ്രായേലി കുടിയേറ്റക്കാരും സൈനികരും ശിക്ഷയിൽ നിന്ന് "ശിക്ഷാ ഇളവ്" ആസ്വദിക്കുന്നുവെന്നും അപൂർവമായി മാത്രമേ വിചാരണ ചെയ്യപ്പെടുകയുള്ളൂവെന്നും ആംനസ്റ്റി ഇന്റർനാഷണൽ റിപ്പോർട്ട് ചെയ്തു.
എന്നിരുന്നാലും ഇസ്രായേലി സുരക്ഷാ സേന തടങ്കലിലാക്കിയ പലസ്തീനികളെ ദീർഘകാലം തടവിലാക്കാം, അവരുടെ പീഡനത്തെയും മറ്റ് മോശമായ പെരുമാറ്റങ്ങളെയും കുറിച്ചുള്ള റിപ്പോർട്ടുകൾ വിശ്വസനീയമാംവിധം അന്വേഷിക്കുന്നുമില്ല എന്ന് റിപ്പോർട്ടിൽ പറയുന്നു.
ഫലസ്തീനികളെ ജയിലിലടച്ചതിനെ വർണ്ണവിവേചന കാലഘട്ടത്തിലെ ദക്ഷിണാഫ്രിക്കയുടെ നയങ്ങളുമായി ജോൺ ഡുഗാർഡ് താരതമ്യപ്പെടുത്തി, "വർണ്ണവിവേചനത്തിന്റെ സുരക്ഷാ പോലീസ് വലിയ തോതിൽ പീഡനം നടത്തി.
ഇസ്രായേൽ സുരക്ഷാ സേനയും അങ്ങനെ തന്നെ.
റോബൻ ദ്വീപിൽ ധാരാളം രാഷ്ട്രീയ തടവുകാരുണ്ടായിരുന്നുതുപോലെ ഇസ്രായേൽ ജയിലുകളിൽ പലസ്തീൻ രാഷ്ട്രീയ തടവുകാരുണ്ട്.
” ജല സ്രോതസ്സുകളിലേക്കുള്ള പ്രവേശനം
വെസ്റ്റ് ബാങ്കിലെ ഇസ്രയേൽ വാസസ്ഥലങ്ങളിലുള്ളവർക്ക് അവർ വെസ്റ്റ് ബാങ്കിലെ ജനസംഖ്യയുടെ 15% മാത്രമേ വരുന്നുള്ളുവെങ്കിലും  80% ശുദ്ധജല സ്രോതസ്സുകളിലേക്ക്  ജൂതർക്ക് മാത്രമായി പ്രവേശനം നൽകുന്നു എന്ന്  2009 ൽ ലോകബാങ്ക് കണ്ടെത്തി.
ഇത് ഓസ്ലോ കരാറിന് വിരുദ്ധമാണ്.
ഇത് ഫലസ്തീനികൾക്ക് നിരന്തരമായി കൃത്രിമമായ "ജലക്ഷാമം" സൃഷ്ടിക്കുന്നുവെന്ന് ലോക ബാങ്ക് പഠനത്തിൽ പറയുന്നു.
2012 ജനുവരിയിൽ ഫ്രഞ്ച് പാർലമെന്റിന്റെ വിദേശകാര്യ സമിതി വെസ്റ്റ് ബാങ്കിലെ ഇസ്രായേലിന്റെ ജലനയങ്ങളെ “പുതിയ വർണ്ണവിവേചനത്തിന് സഹായിക്കുന്ന ആയുധം” എന്ന് വിശേഷിപ്പിക്കുന്ന ഒരു റിപ്പോർട്ട് പ്രസിദ്ധീകരിച്ചു.
450,000 ഇസ്രായേലി കുടിയേറ്റക്കാർ 2.3 ദശലക്ഷം ഫലസ്തീനികളേക്കാൾ കൂടുതൽ വെള്ളം ഉപയോഗിച്ചതായി റിപ്പോർട്ടിൽ പറയുന്നു.
"അന്താരാഷ്ട്ര നിയമത്തിന് വിരുദ്ധമായി" , ഭൂഗർഭ ജലസംഭരണികൾ ഉപയോഗിക്കാൻ പലസ്തീനികളെ അനുവദിക്കുന്നില്ലെന്നും കിണറുകളും ജലസംഭരണികളും ജല ശുദ്ധീകരണ പ്ലാന്റുകളും ഇസ്രായേൽ മനപ്പൂർവ്വം നശിപ്പിക്കുകയാണെന്നും റിപ്പോർട്ട് സാക്ഷ്യപ്പെടുത്തുന്നു.
ഇസ്രയേൽ വിദേശകാര്യ മന്ത്രാലയ വക്താവ് യിഗൽ പാമോർ ഈ റിപ്പോർട്ടിനെ തള്ളിക്കൊണ്ട് പറഞ്ഞു, “ദുഷിച്ച പ്രചാരണത്തിന്റെ ഭാഷയാണ് റിപ്പോർട്ടിൽ ഉൾപ്പെടുത്തിയിരിക്കുന്നത്, ബുദ്ധിപരമായി വാദിക്കാൻ കഴിയുന്ന ഏതെങ്കിലും പ്രൊഫഷണൽ വിമർശനങ്ങളിൽ നിന്ന് വളരെ അകലെയാണ് ഇതിലെ വാദങ്ങൾ”.
ഫലസ്തീനികളുമായി ഉണ്ടാക്കിയ ജല കരാറുകൾ ഇസ്രായേൽ പൂർത്തീകരിച്ചുവെന്ന് ബിഗിൻ-സദാത്ത് സെന്റർ ഫോർ സ്ട്രാറ്റജിക് സ്റ്റഡീസിന്റെ റിപ്പോർട്ട്  പറയുന്നു.
ഇസ്രായേൽ 700 ലധികം പലസ്തീൻ ഗ്രാമങ്ങൾ അടക്കം കൂടുതൽ ആളുകൾക്ക് ജലസൗകര്യങ്ങൾ ഒരുക്കിയിരിക്കുന്നതിനാൽ സാഹചര്യം “വർണ്ണവിവേചനത്തിന് വിപരീതമാണ്” എന്നാണവരുടെ അഭിപ്രായം.
വെസ്റ്റ് ബാങ്കിലെ വേർതിരിക്കപ്പെട്ട റോഡ് ശൃംഖല, ജൂത ജനവാസ കേന്ദ്രങ്ങളുടെ വിപുലീകരണം, പലസ്തീൻ പട്ടണങ്ങളുടെ വളർച്ചയെ നിയന്ത്രിക്കൽ വിവേചനപരമായി സേവനങ്ങൾ നൽകൽ, ബജറ്റുകൾ, പ്രകൃതിവിഭവങ്ങളിലേക്കുള്ള പ്രവേശനം, സമത്വത്തിന്റെ തത്വത്തിന് വിരുദ്ധവും ദക്ഷിണാഫ്രിക്കയിലെ വർണ്ണവിവേചന ഭരണകൂടത്തെ പല തരത്തിൽ അനുസ്മരിപ്പിക്കുന്നതുമാണെന്ന് " ഇസ്രായേലിലെ അസോസിയേഷൻ ഫോർ സിവിൽ റൈറ്റ്സ് 2008 ൽ നിഗമനം ചെയ്തു.
ദക്ഷിണാഫ്രിക്കയുമായുള്ള താരതമ്യത്തിന് ശേഷം “കാര്യങ്ങൾ മെച്ചപ്പെട്ടതിനേക്കാൾ മോശമാവുകയാണ്” എന്ന് സംഘടനാവക്താവ് മെലാനി ടേക്ക്മാൻ പറഞ്ഞു.
യാത്രയും സഞ്ചാരവും ഹുവ്വാര ചെക്ക്പൊയിന്റ്, പല ഇസ്രായേലി ചെക്ക്പൊയിന്റുകളിൽ ഒന്ന്.
വെസ്റ്റ് ബാങ്കിന്റെ കൂട്ടിച്ചേർക്കപ്പെടാത്ത ഭാഗങ്ങളിൽ താമസിക്കുന്ന പലസ്തീനികൾക്ക് ഇസ്രായേലിൽ പൗരത്വമോ വോട്ടവകാശമോ ഇല്ല, മറിച്ച് ഇസ്രായേൽ സർക്കാരിന്റെ നിയന്ത്രണങ്ങൾക്ക് അവർ വിധേയരാണ് താനും.
മേഖലയിലെ ചാവേർ ആക്രമണകാരികളുടെയും തീവ്രവാദികളുടെയും തടസ്സമില്ലാത്ത ചലനം തടയുകയെന്ന പ്രഖ്യാപിത ലക്ഷ്യത്തോടെയാണ് ഇസ്രായേൽ വെസ്റ്റ് ബാങ്കിൽ റോഡുകളും ചെക്ക്പോസ്റ്റുകളും സൃഷ്ടിച്ചത്.
ഇത്തരം നയങ്ങൾ ചില പലസ്തീൻ സമുദായങ്ങളെ ഒറ്റപ്പെടുത്തിയെന്നും മനുഷ്യാവകാശ എൻ‌ജി‌ഒ ആയ ബി'സെലെം സൂചിപ്പിക്കുന്നു.
ഇസ്രായേലിന്റെ റോഡ് ഭരണം “വിവേചനത്തിലൂടെ വേർപിരിയൽ തത്വത്തെ അടിസ്ഥാനമാക്കി 1994 വരെ ദക്ഷിണാഫ്രിക്കയിൽ നിലനിന്നിരുന്ന വംശീയ വർണ്ണവിവേചന ഭരണകൂടവുമായി സാമ്യത പുലർത്തുന്നു” എന്ന് ബി'സെലെം പറയുന്നു.
അധിനിവേശ പ്രദേശങ്ങളിലെ പലസ്തീൻ ജനതയുടെ മൗലികാവകാശങ്ങളായ സിവിൽ, രാഷ്ട്രീയ അവകാശങ്ങൾക്കായുള്ള അന്താരാഷ്ട്ര ഉടമ്പടിയിലൂടെ ഉറപ്പുനൽകുന്നുവെന്നും സുരക്ഷയുടെ അടിസ്ഥാനത്തിൽ ഇസ്രായേലിന് അവ നിഷേധിക്കാൻ കഴിയില്ലെന്നും അന്താരാഷ്ട്ര നീതിന്യായ കോടതി വ്യക്തമാക്കി.
അമേരിക്കൻ യൂണിവേഴ്സിറ്റി ഓഫ് പാരീസിലെ അന്താരാഷ്ട്ര ബന്ധങ്ങളുടെ അദ്ധ്യാപകനായ മർവാൻ ബിഷാര, ഇസ്രയേലും വെസ്റ്റ് ബാങ്കും തമ്മിലുള്ള ചരക്ക് നീക്കലിനുള്ള നിയന്ത്രണങ്ങൾ “ യഥാർത്ഥ വർണ്ണവിവേചന സമ്പ്രദായമാണ്” എന്ന് അവകാശപ്പെട്ടു.
മൈക്കൽ ഓറെൻ വാദിക്കുന്നത് ഇവയൊന്നും വിദൂരമായി വർണ്ണവിവേചനത്തോട് സാമ്യമുള്ളതല്ല, കാരണം "ഭൂരിഭാഗം കുടിയേറ്റക്കാരും ഫലസ്തീനികളെ വേർതിരിക്കലല്ല, ആയിരക്കണക്കിന് വർഷങ്ങളായി സാംസ്കാരികവും ചരിത്രപരവുമായ വ്യത്യാസങ്ങൾ കാരണം അവർ വേർപിരിയൽ തിരഞ്ഞെടുക്കുന്നതാണ് കാരണമെന്നും,  തീവ്രവാദ ആക്രമണങ്ങൾക്ക് മറുപടിയായാണ് പ്രത്യേക റോഡുകൾ സൃഷ്ടിച്ചത് - ഫലസ്തീനികളെ വേർതിരിക്കാനല്ല, യഹൂദരുടെ ജീവൻ രക്ഷിക്കാനാണ്. ഇസ്രായേലി റോഡുകൾ ഇസ്രായേലി ജൂതന്മാരും അറബികളും ഒരുപോലെ ഉപയോഗിക്കുന്നു" എന്നും ഓറൻ വാദിക്കുന്നു.
1990 ൽ ഒരു permit and closure system എന്ന സംവിധാനം നിലവിൽ വന്നു.
പാസ് നിയമപ്രകാരം കറുത്തവർഗക്കാർ നേരിടുന്ന അവസ്ഥയ്ക്ക് സമാനമായ വ്യവസ്ഥയാണ് പലസ്തീനികൾക്ക് ഈ സംവിധാനം ഏർപ്പെടുത്തുന്നതെന്ന് ലൈല ഫർസഖ് അഭിപ്രായപ്പെടുന്നു.
പാസ് നിയമങ്ങൾ പോലെ, കുടിയേറ്റക്കാരുടെ ഏകപക്ഷീയമായി നിർവചിക്കപ്പെട്ട പരിഗണനകൾ അനുസരിച്ച് പെർമിറ്റ് സിസ്റ്റം ജനസഞ്ചാരത്തെ നിയന്ത്രിച്ചു.
അൽ-അക്സ ഇൻതിഫാദയ്ക്ക് മറുപടിയായി, ഇസ്രായേൽ പെർമിറ്റ് സമ്പ്രദായത്തിൽ മാറ്റം വരുത്തുകയും ഡബ്ല്യുബിജിഎസ് [വെസ്റ്റ് ബാങ്ക്, ഗാസാ സ്ട്രിപ്പ്] എന്നിവ പ്രദേശികമായി വിഭജിക്കുകയും ചെയ്തു.
"2002 ഏപ്രിലിൽ ഇസ്രായേൽ ഡബ്ല്യുബിജിഎസിനെ എട്ട് പ്രധാന മേഖലകളായി വെട്ടിക്കുറയ്ക്കുമെന്ന് പ്രഖ്യാപിച്ചു, ആ മേഘലകൾക്ക് പുറത്ത്, പലസ്തീനികൾക്ക് അവരുടെ മണ്ണിൽ ഇസ്രയെലിന്റെ അനുമതിയില്ലാതെ ജീവിക്കാൻ കഴിയില്ല."
ഈ നിയമങ്ങൾ "സാമ്യമുള്ളതാണ്, പക്ഷേ തീവ്രതയിൽ  ആഫ്രക്കൻ വർണ്ണവിവേചനത്തിന്റെ പാസ് സമ്പ്രദായത്തെക്കാൾ കടുപ്പം വളരെ കൂടുതലാണ്" എന്ന് ജോൺ ഡുഗാർഡ് പറഞ്ഞു.
ഒരു ഇസ്രായേലി-അറബ് വംശജനും  Knesset അംഗവുമായ ജമാൽ സഹല്ക,ഈ പെർമിറ്റ് സിസ്റ്റം വർണവിവേചനത്തിന്റെ ഒരു സവിശേഷതയാണ് പറഞ്ഞു.
"കൊളോണിയലിസ്റ്റ് വർണ്ണവിവേചനം" മൂലമാണ് പലസ്തീൻ ആ സ്ഥിതി അനുഭവിച്ചതെന്ന് മുൻ നെസെറ്റ് അംഗമായ അസ്മി ബിഷാര വാദിച്ചു.